CELEX: 22012D0356
Language: da
Date: 2012-06-15 00:00:00
Title: 2012/356/EU: AVS-EU-Ministerrådets afgørelse nr. 1/2012 af 15. juni 2012 om revideringen af vilkårene og betingelserne for investeringsfinansiering (kapitel 1 i bilag II til AVS-EU-partnerskabsaftalen)

4.7.2012   
            
            
               DA
            
            
               Den Europæiske Unions Tidende
            
            
               L 174/27
            
         AVS-EU-MINISTERRÅDETS AFGØRELSE Nr. 1/2012
   af 15. juni 2012
   om revideringen af vilkårene og betingelserne for investeringsfinansiering (kapitel 1 i bilag II til AVS-EU-partnerskabsaftalen)
   (2012/356/EU)
   AVS-EU-MINISTERRÅDET HAR —
   under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater (1), som senest ændret (i det følgende benævnt »AVS-EU-partnerskabsaftalen«), særlig artikel 100, og
   ud fra følgende betragtninger:
   
               (1)
            
            
               I overensstemmelse med artikel 6b i bilag II til AVS-EU-partnerskabsaftalen blev der gennemført en midtvejsevaluering om brugen af AVS-investeringsfaciliteten og Den Europæiske Investeringsbanks egne ressourcer i AVS-regionen. En af anbefalingerne i midtvejsevalueringen var at sikre yderligere gavebistandsressourcer til faglig bistand.
            
         
               (2)
            
            
               I betragtning af resultaterne af midtvejsevalueringen bør den del af budgettet til rentegodtgørelser, der kan anvendes til projektrelateret faglig bistand, jf. artikel 1, stk. 3, og artikel 2, stk. 9, i bilag II til AVS-EU-partnerskabsaftalen, øges fra 10 % til 15 % —
            
         VEDTAGET DENNE AFGØRELSE:
   Artikel 1
   I bilag II til AVS-EU-partnerskabsaftalen foretages følgende ændringer:
   
               1)
            
            
               Artikel 1, stk. 3, affattes således:
               »3.   Rentegodtgørelser kan kapitaliseres eller anvendes som gavebistand. Rentegodtgørelsesbeløbet, beregnet efter værdien på tidspunktet for udbetalingen af lånet, afskrives på tildelingen til rentegodtgørelse, som er fastlagt i stk. 2, litra c), i bilag Ib, og betales direkte til Banken. Op til 15 % af denne tildeling til rentegodtgørelser kan også anvendes til støtte af projektrelateret faglig bistand i AVS-staterne.«
            
         
               2)
            
            
               Artikel 2, stk. 9, affattes således:
               »9.   Rentegodtgørelser kan kapitaliseres eller anvendes som gavebistand. Op til 15 % af budgettet til rentegodtgørelser kan anvendes til støtte af projektrelateret faglig bistand i AVS-staterne.«
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Port Vila, den 15. juni 2012.
      
         
            På AVS-EU-Ministerrådets vegne
         
         A. BAPTISTE
         
            Formand
         
      
   
   
      (1)  EFT L 317 af 15.12.2000, s. 3.